Spring Team Nordjylland fra Østervrå høstede hele fire medaljer til de nordiske mesterskaber i trampolinspring.

Nordjylland har fået en nordisk mester i trampolinspring. Peter Sørensen fra Spring Team Nordjylland fra Østervrå kan bryste sig med titlen, efter han har deltaget i mesterskaberne i Stockholm. Men også andre nordjyder gjorde det godt til mesterskabet. Carl Emil Jarnov blev nummer to, Tobias Dybdal nummer tre og Mikkel Jensen nummer fire. De fire springere vender hjem til Nordjylland søndag eftermiddag.